- જો કેન્દ્ર સરકાર અધિગ્રહીત જમીનના ઉપયોગની સુપ્રીમકોર્ટ પાસેથી મંજૂરી લઇ લે તો જરૂર વિવાદ ઉકેલાઇ શકે છે. આરએસએસ વિચારક કે. એન. ગોવિંદાચાર્યએ આ મામલે વડાપ્રધાનને એક પત્ર પણ લખ્યો છે. કહ્યું છે કે અધિગ્રહણ બાદ જમીન કેન્દ્ર સરકારની હોવાથી તે સુપ્રીમકોર્ટમાં અરજી કરે અને પોતાની ઇચ્છાથી કોઇને પણ જમીન સોંપવાનો અધિકાર માગે. 1993માં કેન્દ્ર સરકાર કાયદો ઘડીને જમીનનું અધિગ્રહણ કરી ચૂકી છે પણ આશ્ચર્યની વાત એ છે કે જો જમીન સરકારની છે તો કેન્દ્ર સરકાર આ કેસોમાં પક્ષકાર કેમ નથી? સરકારે તો આમ પણ આ કેસોમાં ‘નેસેસરી પાર્ટી’ હોવું જોઇતું હતું.